ધારાસભ્યએ કહ્યું કે રામ મંદિરની સુનાવણી સુપ્રીમ કોર્ટમાં ચાલી રહી છે અને કોર્ટ અમારી છે. ન્યાયપાલિકા, પ્રશાસન અને દેશની સાથે રામ મંદિર પણ અમારું છે. કહ્યું કે, 'મંદિર બનાવવા માટે અમે લોકો સંકલ્પબદ્ધ છીએ.' જ્યારે એક પત્રકારે એમને યાદ અપાવ્યું કે હજુ આ મામલો સુપ્રીમ કોર્ટમાં છે અને ફેસલો આવવાનો બાકી છે તો એમણે કહ્યું કે, "સુપ્રીમ કોર્ટમાં છે એટલે જ તો. સુપ્રીમ કોર્ટ પણ અમારી જ છેને, સુપ્રીમ કોર્ટ પણ અમારી છે અને ન્યાયપાલિકા પણ અમારી છે. વિધાનપાલિકા પણ અમારી છે અને આ દેશ પણ અમારો છે. મંદિર પણ અમારું છે." વર્મા છેલ્લી ચાર ટર્મથી બહરાઈચના ધારાસભ્ય છે, અત્યારે તેઓ યુપી સરકારમાં સહકાર મંત્રી છે.